
Traducerile celor două cărţi de aforisme „Viaţa la plus infinit” şi „Să poţi zâmbi atunci 
când suferi” ale scriitorului Florentin Smarandache, editate la „Sitech” şi „Publischer”, în 
2013, Craiova şi America, ridică diverse praguri de dificultate, multe dintre ele aproape că nu 
pot fi traduse ca atare. 

Adriana Răducan a pornit de la textul original din limba română şi l-a tradus în limba 
franceză, probând deprinderi absolute de traducere, strategiile aplicate ţin seama de tipul de 
text literar şi filozofic. 

Este de mn de menţionat că între limba sursă şi limba ţintă se face un transfer 
semantic, fiind asigurată relaţia de comunicare între cele două limbi, română şi franceză. 
Adriana Răducan aplică traducerea intralingvistică şi interlingvistică, rezultatul fiind 
deosebit, în sensul că se poate vorbi cu adevărat despre o traducere, nu despre o adaptare, un 
fapt meritoriu, pe care doresc să-l evidenţiez. 

“Oamenii îşi dau seama de valoarea unui lucru după ce nu îl mai au. . .” 

„Les gens realisent la valeur d’une chose apres l’avoir perdue ...” 

“Nici aşa, nu-i aşa” 

“Ni comme 9 a ce n’est pas bon.” 

„Tinereţe în bătrâneţe şi viaţă în moarte” 

„La jeunesse qui vit dans la vieillesse. . . et la vie dans la mort ...” 

„Răul unuia poate fi binele altuia” 

“Le mal de quelqu’un peut etre le bien d'autrui” 

“Timpul se dilată în sens subiectiv sau metaforic, nu în sens propriu 

cum pretinde Einstein” 

“Le temps se dilate au sens subjectif ou metaphorique, non au sens 

propre comme le pretend Einstein. “ 

Extras din volumul „ Viaţa la plus infinit ” 

(„La vie ă plus infini...”) 

* 



“Din fiecare situaţie există ieşire.” 

„De chaque situation il y a une issue.” 

„Viaţa poate fi frumoasă la orice vârstă. 

“Viaţa poate fi urâtă la toate vârstele.” 

“La vie peut etre belle n’importe l’âge. 

“La vie peut etre difficile â tous Ies âges.” 

„Când nonvaloarea ajunge la putere, valoarea este prigonită.” 

„Lorsque la non-valeur arrive au pouvoir, la valeur est persecutee.” 

„Totul se plăteşte în viaţă, mai devreme sau mai târziu.” 

„Tout se paie dans la vie, plus tot ou plus tard.” 

Extras din volumul „Să poţi zâmbi atunci când suferi” 

(„II faut sourire, meme si tu souffres. . .”) 

Conchid că există din punct de vedere al traducerii o claritate asupra statutului 
textualităţii. Comparând textul din limba română cu textul tradus în limba franceză, am 
remarcat că în domeniul sintacticii ambele texte sunt formate, în general, din propoziţii 
principale, distribuite paratactic. în domeniul semanticii pot preciza că sensurile conotative 
din forma românească sunt bine reprezentate la nivelul traducerii în limba franceză. 
Aforismele şi reflecţiile scriitorului Florentin Smarandache se remarcă printr-o formă 
lingvistică deosebită, unele dintre ele apropiindu-se de exprimarea spontană, altfel spus, de 
vorbirea figurată a poporului. 

Din punct de vedere al receptării literare, s-ar putea vorbi despre o receptivitate 
psihologică, sociologică, istorică, filozofică, iar din perspectiva traducerii, apreciez fidelitatea 
faţă de textul original şi, în egală măsură, componenta estetică a traducerii în sine. 

Ca o remarcă finală, cele două volume de aforisme, amintite mai sus, „Viaţa la plus 
infinit” şi „Să poţi zâmbi atunci când suferi” sunt, atât în forma românească, cât şi forma 
tradusă în limba franceză, crâmpeie filozofice ce risipesc monotonia, adevărate ochiuri de 
lumină, în care sforţările existenţiale îşi găsesc leacul pentru o clipă. 

